439.18 REGOLAMENTI DWAR INTERVENTIKIRURĠIĊI FUQ ANNIMALI L-AVVIŻ LEGALI 194 tal-2015. L-AVVIŻ LEGALI 194 tal-2015. 1. It-titolu ta’ dawn ir-regolamenti hu r-Regolamenti dwar l-Interventi Kirurġiċi fuq Annimali. 2. (1) F’dawn ir-Regolamenti, kemm-il darba ir-rabta tal-kliem ma teħtieġx xort’oħra, it-tifsiriet li hemm fl-Att dwar it-Trattament Xieraq tal-Annimali u fl-Att dwar is-Servizzi Veterinarji għandhom japplikaw kif meħtieġ. (2) It-tifsiriet addizzjonali li ġejjin għandhom japplikaw ukoll: " Direttur " għandha l-istess tifsira mogħtija lilha fl-Att dwar is-Servizzi Veterinarji; " Dokument ta’ identifikazjoni " tfisser passaport ufficjali skont it-termini tar-Regolament tal-Kunsill 576 u 577 tal-2014 għall-klieb, qtates u nemsa, skont it-termini tar-Regolament tal-Kunsill 504 tal-2004 għall-ekwidi u skont it-termini tar-Regolament tal-Kunsill 21 tal-2004 għar-ruminanti u ħnieżer, u dokument maħruġ mingħand veterinarju b’warrant għall-ispeċi l-oħra sakemm ma jkunx hemm regoli oħra li jħarsu r-reġistrazjoni ta’ xi tip ta’ annimal li jkun ikkonċernat; " interventi kirurġiċi " tfisser kull proċedura medika li tinvolvi l-qtugħ bi strumenti u, jew manipulazzjoni tal-ġisem ta’ annimal; "kirurġija veterinarja " tirreferi għall-proċess ta’ twettiq ta’ interventi kirurġiċi; " raġunijiet ta’ kura " tirreferi għal kirurġija veterinarja jew interventi kirurġiċi intiżi li jkunu ta’ benefiċċju lill-annimal u tinkludi interventi li: (a) huma meħtieġa biex ifejqu annimal minn marda jew diżordni; jew (b) jitqiesu li huma meħtieġa bħala miżuri preventivi mill-veterinarju responsabbli għas-saħħa u l-benesseri tal-annimal. 3. Skopu applikabilità. (1) L-iskop ta’ dawn ir-regolamenti hu li jiġu regolati interventi kirurġiċi li jistgħu jitwettqu fuq l-annimali bħala parti mill-kirurġija veterinarja. (2) Dawn ir-regolamenti għandhom japplikaw għall-interventikirurġiċi kollha mwettqa bħala parti mill-kirurġija veterinarja f’Malta. 4. Persuni eliġibbli biex iwettqu interventi kirurġiċi taħt dawn ir-regolamenti. Kap. 437. L.S.437.106 (1) Il-kirurġija veterinarja għandha titwettaq biss minn veterinarju li jkollu warrantu jkun inkluż fir-Reġistru tal-Veterinarji skont l-artikolu 43 tal-Att dwar is-Servizzi Veterinarji. (2) L-interventikirurgiċi kollha barra dawk imsemmija fis-sub regolament (3) għandhom jitwettqu fi stabbilimenti approvati skont ir-Regolamenti dwar il-Liċenzjar ta’ Stabbilimenti Veterinarji Privati: Iżda d-dispożizzjonijiet ta’ dan is-subregolament mgħandhomx jgħoddu fil-każ ta’ interventi kirurgiċi li jsiru fuq annimali ta’ produzjoni, ekwidi u annimali taż-zoo. (3) Bla ħsara għall-ġeneralità tas-sub regolament (1), il-persuni li ġejjin jistgħu jwettqu interventi limitatament kif hawn deskritt: (a) bdi ewa li ċenjati biex irabbu l-majjali jistgħu: (i) jikkastraw (isewwu) q żieq eżrġiel mingħajr it-tiċrit tat-tessuti; (ii) jaqtgħu d-dnub tal-qżieqeż; u (iii) inaqqsu s-snien tar-rokna tal-qżieqeż permezz ta’ għorik jew qtugħ: Iżda l-interventi msemmijin f’dan il-paragrafu (a) jistgħu jitwettqu biss fi żmien sebat (7) ijiem mit-twelid tal-qażqużu esklussivament fuq l-annimali imrobbija mill-bidwistess; (b) bdi ewa liċenzjati biex irabbu t-tiġieġ jistgħu jaqtaw l-munqar tal-flieles tagħhom bl-għajnuna ta’ tagħmir iċċertifikat fi żmien għaxart (10) ijiem mit-tifqis tal-flieles u esklussivament fuq l-annimali tagħhom li jkunu intenzjonati biex jipproduċu l-bajd; (ċ) bdi ewa li ċenzjati jew reġistrati biex irabbu r-ruminanti jistgħu: (i) jeqirdu jew ineħħu l-qrun tal-annimali li jkunu izgħar minn erba’ (4) ġimgħat permezz ta’ kawterizzazzjoni b’mod kimiku jew bi sħana, bi strumenti li jipproduċu biżżejjed sħana għal mill-inqas għaxar (10) sekondi; (ii) iwaħħlu ċurkett mal-imnieħer tal-gniedes u tal-baqar bi strumenti adattati; u (d) kull persuna liċenzjata jew awtorizzata mid-Direttur tista’ ttaqqab jew tagħmel qatghat f’widnejn l-annimali b’manjiera xierqa maħsuba għall-identifikazzjoni. 5. Interventi kirurġiċi. (1) Bla ħsara għad-disposizzjonijiet tar-regolament 4, mhux permess li jitwettqu kwalunkwe mill-interventi kirurġiċi li ġejjin: (a) interventi kirurġiċi għal raġunijiet ta’ tibdil tal-apparenza jew tal-kapacità tal-annimal permezz ta’ tneħħija jew alterazzjoni ta’ xi parti jew partijiet tal-ġisem tal-annimal; (b) qtugħ tad-denb; (ċ) interventi kirurġiċi sabiex jitnaqqas b’mod permanent i l-volum tal-kordi vokali tal-annimali; (d) interventi kirurġiċi sabiex jitneħħew id-dwiefer tal-annimali; (e) interventi kirurġiċi sabiex jitneħħew l-injieb tal-annimali; u (f) interventi kirurġiċi li jinvolvu l-qtugħ tal-widnejn tal-annimali. (2) Il-projbizzjoni ġenerali li tinsab fis-sub regolament (1) hija soġġetta għal derogi meta l-interventi msemmija huma meħtieġa għal raġunijiet ta’ kura u, jew fl-interess tal-benesseri tal-annimal. (3) L-interventi kollha għandhom isiru minn veterinarju li jkollu warrantu jkun inkluż fir-Reġistru tal-Veterinarji. 6. Mikroċippi u annotazzjoni fil-Passaport ta’ Identifikazzjoni. (1) Annimali soġġetti għal kwalunkwe intervent deskritt fir-regolament 5(1), barra fil-kaz ta’ tiswija ta’ irgiel unisa’ tal-ispeċi kollha, għandhom, qabel jew fid-data tal-intervent: (a) ikollhom mikroċippa impjantata f’ġisimhom; u (b) ikunu fil-pussess ta’ Dokument ta’ Identifikazzjoni. (2) Interventi mwettqa taħt ir-regolament 5(1) għandhom jiġu reġistrati fil-Passaport ta’ Identifikazzjoni tal-annimal mill-veterinarju li jwettaq dan l-intervent. 7. Metodu ta’ twettiq ta’ interventi kirurġiċi. Interventi kirurġiċi għandhom isiru biss f’konformità ma’ prattiċi veterinarji xierqa. 8. Kull persuna li tikser id-dispożizzjonijiet ta’ dawn ir-regolament iteħel, meta tinstab ħatja, il-pieni msemmija fl-artikoli 45 u 47 tal-Att dwar it-Trattament Xieraq tal-Annimali.